GSK Kerempuh: UBOJSTVO U ORIENT EXPRESSU
2025-10-31 20:00 - 21:35 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ALAN FORD
2025-11-02 20:00 - 21:25, 2025-11-09 20:00 - 21:25, 2025-11-11 20:00 - 21:25, 2025-11-20 20:00 - 21:25 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SUBOTA, NEDJELJA I PONEDJELJAK
2025-11-04 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: TRAŽI SE NOVI SUPRUG
2025-11-05 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

Tribina Nikola Biliškov i Marija Ott Franolić
2025-11-06 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Hrvatski P.E.N. centar s veseljem Vas poziva na tribinu “Susret kemije, klime i književnosti”. Tribina se odvija u sklopu programa “Svijet se sastoji od riječi: čitanje, učenje i kreativnosti”, a sudjelovat će Nikola Biliškov uz vodstvo Marije Ott Franolić.

GSK Kerempuh: SVE ZBOG JEDNOG IMENA
2025-11-06 20:00 - 21:40, 2025-11-08 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŠKRTAC
2025-11-07 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

9. Festival Grafoskopa u Knjižnici Marije Jurić Zagorke
2025-11-10 08:00 - 2025-11-16 17:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Od 10. do 16. studenoga Zagreb postaje prostor gdje se analogno i poetično ponovno sreću: gdje svjetlo misli, sjena priča, a predmeti progovaraju na 9. Festivalu Grafoskopa: overhead projector festivalu. U vremenu u kojem svjetlost ekrana neprestano treperi, Festival Grafoskopa poziva na susret s onom svjetlošću koja diše — onom koja se lomi o papir, prolazi kroz ruke i pretvara u priču.
Dijelom te priče postaje i Knjižnica Marije Jurić Zagorke koja poziva na radionice i izložbe prema navedenom programu:

Ponedjeljak 10. studenog 2025. u 18 sati radionica za djecu “Izrada mini mobila” pod vodstvom Kazališta Tripstih. Djeca stvaraju svoje male svjetlosne konstrukcije — lebdeće oblike koji se u svjetlu grafoskopa pretvaraju u poetske pokrete i slike. Obavezne su prijave na: kazaliste.tripstih@gmail.com.

Utorak 11. studenog 2025. u 18.30 otvaranje izložbe “Između” Kazališta Tripstih”, prostornu igru svjetla, sjene i pokreta, uz radove nastale na radionici izrade mini mobila.
Četvrtak i petak 13. i 14. studenog 2025. od 18 do 20 sati izložba “Između”.

Izložba Paralelne realnosti u Flori
2025-11-10 10:00 - 2025-11-11 20:00 | HDLUDU, Šetalište kralja Zvonimira 32, Dubrovnik
U projektu Paralelne realnosti učestvuju autori i autorke iz Novog Sada – Maja Erdeljanin,
Stevan Kojić, Ljiljana Maletin Vojvodić i Dragan Vojvodić, koji kroz različite pristupe i
medije artikulišu slojevite odnose između ličnog sećanja, društvenih konstrukata i umetničke
reinterpretacije. Na izložbi u Galeriji Flora u Dubrovniku predstavljaju svoja novija istraživanja
koja nisu samo reprezentacija jednog grada, već više kritički otisak njegovih umetničkih i
društvenih transformacija. Umetnička knjiga, kao objekt i diskurs, u Novom Sadu ima dugu
tradiciju, ukorenjenu u novoj umetničkoj praksi kraja šezdesetih i početka sedamdesetih godina,
kada je knjiga postala prostor eksperimenta, vizuelne komunikacije i dokumenta. Ova izložba
referiše na tu istoriju, ali i na promene prožete migracijama, naročito tokom ratova devedesetih,
kada su lične naracije postale svedočanstva o gubitku, nestabilnosti i riziku. Izložba povezuje
različite lokacije, prostor Dubrovika, Cavtata, estonskog grada Tartua, Varoši na Kipru i Novog
Sada, kao i različite medije – crtež, tekst, knjigu–objekat, video, fotografiju, instalaciju i sl.
Beleži aktuelne događaje, koji ukazuju na turbulentnu sadašnjost i potrebu za društvenom
artikulacijom i promenom. Umetnici i umetnice propituju svoju svakodnevicu, bilo da je ona
usmerena na teme ličnog identiteta, kolektivne memorije ili društvenopolitičke stvarnosti.
Ukazuju na važnost umetničkog delovanja i zajedničkog promišljanja budućnosti.
Ljiljana Maletin Vojvodić, kao književnica, polazi od iskustva konceptualne umetničke prakse.
Tokom rezidencijalne posete grafičko-umetničkoj štampariji u Tartuu, stvara Instruction
Readings – umetničke knjige–objekte koje funkcionišu u proširenom polju književnosti.
Povezuje korice odbačenih knjiga ruskih, persijskih i estonskih autora sa praznim stranicama
recikliranog papira, uz utiskivanje naslova Gutenbergovom presom. Knjige bez očekivane
narativne sadržine postaju performativno polje koje afirmiše eksperimentalne i nekonvencijalne
forme čitanja i pisanja, usmeravajući ih ka ideji, procesu i kontemplaciji, u suprotnosti sa
savremenoj, algoritmizovanoj proizvodnji sadržaja. Istovremeno, upotrebom recikliranog papira
i re-use korica, ukazuje na značaj ekološke svesti u savremenom tehnološkom okruženju.
̧Maja Erdeljanin je od 2006. godine posvećena dnevničkom pristupu umetnosti u svom ciklusu
Dragi dnevniče, odnosno svakog dana beleži iskaze sopstvene stvarnosti i kreira po jedan
umetnički zapis u formi kolaža, crteža, akvarela i slike. Kao umetnica i književnica, vremenom
razvija i specifične forme mesečnih kalendara sa audio-pričama za slepe, kao i umetničke
knjige–objekte u kojima se prepliću svakodnevni događaji, introspektivna svedočanstva,
razmišljanja o svom psu i sugrađanima, lekarskim izveštajima, fizičkim stanjima ili
motivirajućim reklamama namenjenih ženama. Autorka čini vidljivim intimne priče o
sopstvenom identitetu koje su istovremeno nosioci odjeka turbulentne i medijski zagušene
društvene stvarnosti.
Dragan Vojvodić u svojim autobiografskim radovima Bronhitis I, II, U potrazi za izgubljenim
vremenom i Arhitektonska buka polazi od sopstvenog detinjstva i odrastanja u Sarajevu 70-ih
godina, te lečenja od bronhitisa u specijalizovanoj dečijoj bolnici u Cavtatu. Dečiji crteži na
dopisnicama iz bolnice i video-zapisi Dubrovnika i Sarajeva njegovog oca postaju segmenti
umetničkih istraživanja. Prostori lične memorije prožete traumom, bolešću, ratom i
raseljavanjem, istovremeno ispunjeni porodičnom bliskošću, rutinom i svakodnevicom, uprkos
istorijskim lomovima ostaju deo njegovog identiteta vidljivi i u umetničkoj praksi. Mapiranjem
sopstvene istorije, autor pristupa arhiviranju emotivnih i kulturnih fragmenata zajedničke
prošlosti, kolektivnih kodova stanovnika bivših jugoslovenskih republika.
Stevan Kojić nastavlja svoj višegodišnji ciklus „Samoodrživi sistem apsurda“, istražujući
simulirano preživljavanje unutar postindustrijskog, postutopijskog prostora. U svojim
fotografijama nastalim upotrebom infracrvenog snimanja u Famagusti / Varoši na Kipru
problematizuje krhkost nestabilnih sistema koji dovode do rata, migracije stanovništva i
urušavanja gradskih struktura prepuštenih silama prirode. Svojevrsni „grad duhova“ postaje
primer distopijske scenografije surove političke realnosti. Istovremeno, snimci nastali u Novom
Sadu, njegovom mestu stanovanja, ukazuju na uticaje koruptivne političke tenzije, kontrole i
njenog kolapsa na primeru slike policijske moći koja postaje odraz društvene nemoći i
propadanja.
dr Sanja Kojić Mladenov
O autorima:

Multimedijalni umetnik Dragan Vojvodić studije započinje na Akademiji likovnih umetnosti u Sarajevu, a diplomira slikarstvo na Akademiji umetnosti u Novom Sadu. Izlagao je na brojnim samostalnim i grupnim izložbama i projektima u Srbiji i inostranstvu (Muzej savremene umetnosti Vojvodine, Salon Muzeja savremene umetnosti u Beogradu, Muzej moderne i suvremene umetnosti Rijeka, EuropeNow Columbia University, SAD, Nacionalna galerija BiH, Cenar savremene umjetnosti Crne Gore i dr.).
Učestvovao je na domaćim i međunarodnim umetničkim projektima i bijenalima (Art Encounters bijenale, Temišvar; Oktobarski salon, Beograd; Bijenale umetnosti u Pančevu; Missing Stories, Gete institut Beograd; Risk Change, Novi Sad; 700IS Video Art Festival, Island i dr.), kao i na festivalima performansa u Srbiji, Hrvatskoj, Mađarskoj i Italiji. Učesnik je rezidencijalnih i istraživačkih programa na Grenlandu, u Norveškoj, Švedskoj, Finskoj, Japanu, SAD, Rusiji, Estoniji, Španiji, Portugalu, Francuskoj i dr.
Jedan je od umetnika koji su predstavljeni na 60. Venecijanskom bijenalu u okviru projekta umetnice Vlatke Horvat By the Means at Hand u Paviljonu Hrvatske. Osnivač je nevladine organizacije Art Box u Novom Sadu.
draganvojvodic.wordpress.com
Ljiljana Maletin Vojvodić je književnica, umetnica i istraživačica u oblasti kulture iz Novog Sada gde je i završila studije književnosti. Autorka je romana Skrik, Oni koji jedu sirovo meso i Patuljci i Hiperboreja, kao i nefikcionalnih knjiga #Značenje doma (Farsickness/Homesickness/Homelessness), Kako razumeti novu umetničku praksu i drugih.
Boravila je u umetničkim i istraživačkim rezidencijama u Norveškoj, Finskoj, Švedskoj, na Grenlandu, Svalbardu, Islandu, u Japanu, Francuskoj, Austriji, Letoniji, Rusiji, Estoniji i SAD. Dobitnica je više književnih i umetničkih nagrada, kao i inostranih grantova i stipendija. Zajedno sa umetnikom Draganom Vojvodićem izlagala je u Norveškoj (Svalbard), Švedskoj, Estoniji, SAD (EuropeNow, Columbia University) i Srbiji.
Autorka je i umetničkih knjiga, kolaža i fotografija; glavna i odgovorna urednica portala Art Box posvećenog savremenoj umetnosti, rodnim pitanjima i interkulturnom dijalogu. Članica je Srpskog književnog društva i Udruženja književnika Vojvodine.
https://artboxportal.com/ljiljana-maletin-vojvodic-portfolio/
Stevan Kojić (1973) je medijski umetnik sa sedištem u Novom Sadu. Diplomirao je i magistrirao na Fakultetu likovnih umetnosti u Beogradu, a doktorirao na Akademiji umetnosti Univerziteta u Novom Sadu, gde je radio kao redovni profesor na Departmanu za nove medije. Predavao je i na Akademiji likovnih umetnosti u Trebinju i Fakultetu likovnih umetnosti na Cetinju.
Njegova umetnička praksa istražuje preseke ekologije, tehnologije i sistemske kritike, često se materijalizujući kao hibridni, samoregulišući ambijenti koji funkcionišu istovremeno kao skulpturalni sistemi i konceptualne provokacije. Njegov dugoročni konceptualni okvir, „Samoodrživi sistem apsurda“, bavi se temama postideološkog preživljavanja, tehno-anarhije i estetike neuspeha, gradeći eksperimentalne ekosisteme u kojima apsurd postaje uslov izdržljivosti i imaginacije.
https://stevankojic.com/
Maja Erdeljanin (Novi Sad, 1971) bavi se umetnošću kroz autorski (likovni i prozni) i urednički rad. Njena umetnička praksa podjednako postavlja pitanja etike i estetike, istražuje filozofske i ekološke teme, kao i koncept lepote i harmonije, sa posebnim fokusom na psihološki značaj boja (ciklus “Color Therapy” 2006-2012). Na umetničkoj sceni Novog Sada i Vojvodine aktivna je od 1992. godine, a od kasnih devedesetih sarađuje sa umetničkim institucijama i organizacijama širom Evrope. Objavila je romane “24 x 30”, “Der Dnevnik” i “Naglas”, putopis “La razglednica”, zbirku kratkih priča “Dragi dnevniče” i umetničku monografiju Novog Sada “Slika grada – Novi Sad u likovnim umetnostima 18–21. veka”. Od 2006. godine vodi vizuelno-prozni dnevnik koji danas broji više od 500 radova (slika, kratkih priča, video i audio zapisa). Najnoviji deo tog ciklusa čine knjige-objekti pod nazivom “Dragi dnevniče, biblioteka”.
www.majaerdeljanin.com
Sanja Kojić Mladenov (1974), PhD, kustoskinja i istoričarka umetnosti; usmerena ka istraživanju savremene umetničke teorije i prakse, digitalnih medija i roda. Muzejska savetnica Muzeja savremene umetnosti Vojvodine i direktorka istog (2013–2016). Kustoskinja Paviljona Srbije na 54. Venecijanskom Bijenalu savremene umetnosti (2011), izložbe Dragoljuba Raše Todosijevića, nagrađenog internacionalnim priznanjem – Uni Credit Venice Award i Paviljona Severne Makedonije na 59. Venecijanskom Bijenalu savremene umetnosti (2022), izložbe Monike Moteske i Roberta Jankuloskog, zajedno sa Anom Frangovskom. Kustoskinja međunarodne putujuće izložbe EVROVIZION.CROSSING STORIES AND SPACES (od 2019), zajedno sa Sabinom Klemm, instituta za internacionalnu kulturnu saradnju Nemačke – ifa (Institut für Auslandsbeziehungen). Dobitnica priznanja BeFem (2023); „Lazar Trifunović” (2016) i priznanja Društva istoričara umetnosti Srbije (DIUS) (2013). Autorka knjiga „SKOK I ZARON: diskursi o rodu u umetnost” (2020) i „Feminizam i vizuelna umetnost. Između teorije i prakse” (2023).
https://sanjakm.blogspot.com/

Urania x Muze: Prostor kao narativni medij
2025-11-11 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Treći tematski krug ciklusa Prostor kao narativni medij, koji zajednički organiziraju Urania – prostor kreacije i Muze, posvećen je izložbenim grafikama, jednom od najvažnijih, a istodobno najmanje teoretiziranih aspekata izložbenog dizajna.
Gostujuća predavačica, prof. dr. Jona Piehl, grafička dizajnerica, istraživačica i profesorica komunikacijskog dizajna na Hochschule für Technik und Wirtschaft (HTW) u Berlinu, u utorak, 11. studenog u 17:30 sati u Uraniji – prostoru kreacije, održat će predavanje Let’s Talk About Exhibition Graphics posvećeno promišljanju grafike kao narativnog i prostornog elementa muzejske izložbe.
Grafike koje pričaju prostor
Izložbene grafike – od predmetnih legendi do zidnih natpisa i tipografskih intervencija – često se percipiraju kao statični informativni sloj, sekundaran u odnosu na arhitekturu i eksponate. No Piehl ih promatra kao aktivne sastavnice muzejskog narativa: elemente koji oblikuju posjetiteljski doživljaj, upravljaju čitanjem prostora i usmjeravaju pogled.
Na predavanju će biti riječi o tome kako vizualni sustavi – tekst, tipografija, boja, kompozicija – sudjeluju u stvaranju značenja izložbe te kako se kroz dizajn može artikulirati prostorni identitet muzeja. Piehl problematizira i pojmove poput „predmetne legende“, „tekstualnog panela“ i „znaka“, ispitujući njihovu semantiku i ulogu u konstrukciji muzejskog narativa.
Nakon predavanja slijedi moderirana diskusija s publikom, koju će voditi Dragana Lucija Ratković Aydemir (Muze), s ciljem otvaranja interdisciplinarnog dijaloga između dizajnera, kustosa, arhitekata i teoretičara o načinu na koji vizualni jezik muzeja oblikuje percepciju kulturnog sadržaja.
Radionica Dreaming of Exhibition Graphics…
U sklopu gostovanja Jone Piehl, dan ranije, 10. studenog 2025. u 12 sati, na Studiju dizajna (Frankopanska 12) održat će se stručna radionica Dreaming of Exhibition Graphics…, namijenjena dizajnerima, kustosima, arhitektima i muzeolozima.
Kroz praktični rad na konkretnim primjerima, sudionici će promišljati načine na koje bi se izložbene grafike mogle osmišljavati izvan konvencionalnih formata, s naglaskom na posjetiteljsko iskustvo i identitet muzeja. Polazište radionice bit će predmetne legende – njihova funkcija, struktura i moguća reinterpretacija – s ciljem otvaranja novih formata grafičke interpretacije koji nadilaze informativnu funkciju i postaju prostorni narativ.
O predavačici
Jona Piehl diplomirala je vizualne komunikacije i ilustraciju u Hamburgu i Edinburghu, a doktorirala na Central Saint Martins College of Art and Design u Londonu. Kao dizajnerica radila je na brojnim izložbenim projektima u Njemačkoj i Ujedinjenoj Kraljevini, uključujući suradnje s Land Design Studio i Ralph Appelbaum Associates te za klijente poput Muzeja Victoria & Albert i Prirodoslovnog muzeja u Londonu.
Autorica je knjige Graphic Design in Museum Exhibitions: Display, Identity and Narrative (Routledge, 2021.), u kojoj istražuje ulogu dizajna u stvaranju muzejskih identiteta i prostorne komunikacije.
Ciklus Prostor kao narativni medij
Program Prostor kao narativni medij provodi se tijekom 2025. godine povodom 20. obljetnice djelovanja tima MUZE, uz potporu Ministarstva kulture i medija Republike Hrvatske i Goethe-Instituta Kroatien, te u suradnji s Uranijom – prostorom kreacije i Studijem dizajna.
Ciklus okuplja međunarodne stručnjake koji istražuju prostor kao nositelja značenja i komunikacije, prostor koji nije samo mjesto izlaganja, već aktivni narativni medij. Kroz niz predavanja i radionica, projekt propituje suvremene pristupe interpretaciji, prostornom dizajnu i vizualnom pripovijedanju u muzejskom i kulturnom kontekstu.

GSK Kerempuh: PREDSJEDNICI&CA
2025-11-12 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: ESG u fokusu – Powered by Erste
2025-11-13 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U kontekstu sve strožih europskih klimatskih i energetskih politika, novi ciljevi energetske učinkovitosti postavljaju iznimno ambiciozan, ali nužan okvir transformacije sektora zgradarstva. Prema novim ciljevima koje je Europski parlament usvojio u srpnju 2023., do 2030. godine Europska unija mora smanjiti ukupnu potrošnju energije za najmanje 11,7 posto u odnosu na referentne vrijednosti iz 2020. godine. Države članice obvezne su ostvariti prosječne godišnje uštede energije od 1,5 posto, uz postupno povećanje ritma – od 1,3 posto do kraja 2025. do 1,9 posto do kraja desetljeća.
Mjere koje će omogućiti ostvarenje ovih ciljeva uključuju sustavne promjene na lokalnoj, regionalnoj i nacionalnoj razini – od javne uprave i industrije, preko poduzeća i podatkovnih centara, do najvažnijeg segmenta: zgrada. Javne institucije, kao i vlasnici javnih zgrada, imaju pritom osobito važnu ulogu – predviđeno je da svake godine smanje vlastitu potrošnju energije za 1,9 posto te da najmanje 3 posto zgrada godišnje obnovе u objekte s gotovo nultom ili nultom potrošnjom energije.
U ožujku 2024. usvojene su i nove izmjene Direktive o energetskoj učinkovitosti zgrada (EPBD), kojima se utvrđuje jasan vremenski okvir prema klimatskoj neutralnosti do 2050. godine. Od 2028. godine sve nove zgrade u vlasništvu ili korištenju javnih tijela moraju biti zgrade bez emisija, dok će od 2030. taj zahtjev vrijediti za sve nove objekte. Istodobno, države članice moraju smanjiti prosječnu godišnju potrošnju u sektoru zgrada za najmanje 16 % do 2030., odnosno 20–22 % do 2035. godine. Jedna od ključnih točkireforme odnosi se na postupno ukidanje grijanja i hlađenja na fosilna goriva do 2040. godine. Od 2025. više se neće moći subvencionirati samostalni kotlovi na fosilna goriva, dok će hibridni sustavi koji kombiniraju dizalice topline, solarne instalacije ili druge obnovljive izvore i dalje moći računati na financijsku potporu.
Upravo ta prijelazna faza, između postojećeg i novog, između tehnološkog i regulatornog, bit će u središtu razgovora sljedećeg izdanja ciklusa Održiva Ura: ESG u fokusu – Powered by Erste, koje se održava u Uraniji – prostoru kreacije, u četvrtak, 13. studenog u 17:30 sati.
Stručni panel posvećen energetskoj učinkovitosti zgrada i izazovima njezine implementacije u praksi okuplja vodeće stručnjake iz područja projektiranja, energetike i upravljanja objektima:
• Branimir Šegotić – HVAC/BIM inženjer, Termoinženjering – projektiranje
• Velimir Dvorščak – HVAC inženjer, Multimont d.o.o.
• Tomislav Stašić – HVAC inženjer, Idea to project d.o.o.
• Dražen Pomper – direktor, Monel d.o.o.
• Irena Križ Šelendić – ravnateljica Uprave za energetsku učinkovitost u zgradarstvu, projekte i programe EU
Kroz konkretne primjere rekonstrukcije poslovnih i stambenih zgrada – od zamjene energenata do prilagodbe sustava grijanja i hlađenja – razgovarat će se o stvarnim mogućnostima provedbe europskih ciljeva u nacionalnom i lokalnom kontekstu. Fokus nije na idealima, već na izvedivim rješenjima, inženjerskoj praksi i ulozi tehničkih profesija u dekarbonizaciji prostora koji svakodnevno oblikuju naš životni standard.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.
Sljedeće, a ujedno i posljednje predavanje iz ciklusa ESG u fokusu – Powered by Erste, zakazano je za prosinac. Pratite urania.hr i erstebank.hr za nastavak dijaloga o održivosti.

GSK Kerempuh: SMRT NA DOPUSTU
2025-11-13 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

HOME & GARDEN INTERIOR DESIGN
2025-11-14 - 2025-11-15
Festival je sajamskog i edukativnog karaktera, te je namijenjen arhitektima i dizajnerima enterijera i eksterijera.

HOME&GARDEN INTERIOR DESIGN
2025-11-14 - 2025-11-15 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Sajam je namijenjen stručnjacima, profesionalcima, dizajnerima enterijera i eksterijera, arhitektama, krajnjim korisnicima, te svim zaljubljenica u uređenje doma. Ovaj jedinstveni koncept događaja okupit će kompanije iz BiH koje će se predstaviti sa novitetima i trendovima iz svijeta uređenja, te sve posjetioce očekuje bogata ponuda, savjete, preporuke, te sve informacije koje su potrebne za uređenje doma, vrta, vikendica, ugostiteljskih i turističkih objekata, poslovnih prostora…
Konferencija je namijenjena stručnjacima, profesionalcima, dizajnerima enterijera i eksterijera, te arhitektama. Ugostit će poznate predavače koji će svojim prezentacijama i predavanjima predstaviti sve aktuelnosti i inovacije, trikove, trendove i novosti iz svijeta uređenja doma, enterijera i eskterijera.

GSK Kerempuh: OTAC, KĆI I DUH SVETI
2025-11-14 19:00 - 22:15, 2025-11-19 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

Moje bezbrižno ja (emotivni osobni fanzin!) ART ZA KVART u Školskom
2025-11-15 10:00 - 12:30
Povodom Međunarodnog dana djeteta, na ovoj ćemo Met Art radionici uroniti duboko u sebe i pronaći svoje unutarnje dijete – svoje iskreno, razigrano, bezbrižno i idealistično „ja“. Sjećate li se citata iz priče Mali princ? On glasi: Svi odrasli su nekada bili djeca… Ali samo nekolicina njih se toga sjeća. Zajedno ćemo se prisjetiti iskrenog i autentičnog sebe, a pritom ćete se opustiti, „istresti“ misli i emocije. A da vrijeme bude ne samo terapeutski, već i kreativno provedeno, sve ćete pretočiti u malu intimnu knjižicu koju ćete sami izraditi – također zvanu fanzin.
Tehnika: Mix media (kombinirane tehnike) u obliku fanzina – samostalno objavljene, nekomercijalne knjižice u vlastitoj izradi (teme takve knjižice mogu biti razne, društvene i osobne, izvan okvira popularne kulture).

GSK Kerempuh: PLJUSKA
2025-11-15 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
NOĆ KAZALIŠTA 2025 – SVE ULAZNICE PO 10,00€
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŽENIDBA
2025-11-16 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Javna tribina: Grad i promet
2025-11-19 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Treća po redu Javna tribina: Grad i promet, koju će se održati u srijedu, 11. studenog u 17:30 sati u Uraniji – prostoru kreacije, otvara važno poglavlje u promišljanju suvremenog Zagreba: kako pristupiti prenamjeni brownfield područja u kontekstu održive urbane mobilnosti, prostorne pravednosti i očuvanja identiteta grada.
U vremenu kada se granice grada šire brže od njegove infrastrukture, a investicijski pritisci često nadjačavaju planersku logiku, pitanje odnosa između prometa i prostora postaje pitanje kolektivne odgovornosti. Upravo zato Uranijina javna tribina okuplja stručnjake koji temu brownfielda sagledavaju iz različitih, ali komplementarnih perspektiva – urbanističke, prometne, institucionalne, sociološke i ekonomske.
Tribinu moderira Luka Krstulović, arhitekt i urbanist (INTERDIS d.o.o.), koji polazi od premise da se razvoj grada ne može odvijati brže od njegovog planiranja. Deregulacija urbanističkog sustava, upozorava, dovela je do fragmentiranog urbanog rasta i neusklađenih infrastrukturnih ulaganja. Integralno planiranje brownfield zona, stoga, mora objediniti prostorne, prometne, društvene i ekonomske dimenzije grada, uz uspostavu održivih modela javno-privatnog partnerstva.
Prof. dr. sc. Marko Ševrović (Zavod za prometno planiranje, Fakultet prometnih znanosti) upozorava na prometne i društvene posljedice jednostrane prenamjene brownfield područja. Kada se nekadašnje industrijske zone transformiraju u monofunkcionalna stambena naselja, grad gubi ravnotežu – a s njom i osnovne preduvjete za održivu mobilnost. Ševrović ističe važnost planiranja mješovite namjene koja smanjuje prometne potrebe, potiče aktivne oblike kretanja te gradi urbani prostor po mjeri svakodnevnog života.
Iz institucionalne perspektive, Nataša Milutin Naglić (Grad Zagreb) predstavit će sustavni pristup Grada Zagreba revitalizaciji brownfield lokacija. U okviru gradskih prostornih politika definiran je niz prioritetnih zona – Gredelj, Zagrepčanka, Zagrebački velesajam, Blok Badel i prostor bivše tvornice Sljeme u Sesvetama – čiji razvoj podrazumijeva usklađivanje planova, participaciju građana i raspisivanje javnih urbanističko-arhitektonskih natječaja. Naglić naglašava kako brownfield nije samo prostorni potencijal, već i test institucionalne koordinacije, planske dosljednosti i sposobnosti grada da stvori nove javne vrijednosti.
Sociološki pogled donosi Lora Heršak (Muzej grada Zagreba), koja upozorava da revitalizacija brownfielda mora počivati na razumijevanju socijalne strukture i potreba zajednice. Revitalizacija, ako je lišena javne dimenzije, može postati instrument prostorne ekskluzije i gentrifikacije. Heršak ističe važnost očuvanja memorije prostora, identiteta mjesta i baštine, kao i stvaranja otvorenih, inkluzivnih urbanih prostora koji služe zajednici. Grad, podsjeća, pripada građanima – neovisno o vlasničkim odnosima.
Iz domene prometne ekonomike i planerske prakse doprinos donosi Mateo Uravić (Ernst & Young Savjetovanje d.o.o.), koji ukazuje da brownfield zone u Zagrebu, iako prometno povoljno smještene, često nisu funkcionalno spremne za transformaciju. Nedostatak evaluacijskih alata i prometnih modela dovodi do situacija u kojima se prometna mreža suočava s novim opterećenjima bez adekvatne pripreme sustava.
Kroz interdisciplinarni dijalog sudionika, tribina Grad i promet otvara pitanje odgovornosti planiranja – prema prostoru, prema građanima i prema budućnosti grada. Brownfield prostori pritom postaju ogledalo šireg urbanog konteksta: odnosa između javnog i privatnog, planiranog i spontanog, prošlosti i onoga što tek treba nastati.
Programom javnih tribina Urania potvrđuje svoju poziciju kao mjesta kritičkog promišljanja prostora – gdje se arhitektura, urbanizam, promet i društvo ne susreću tek teorijski, već kroz otvoreni dijalog stručne i šire javnosti.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Tkanje emocija (nauči vesti!) ART ZA KVART u Školskom
2025-11-20 17:00 - 18:30
Navratite poslije posla ili napornog dana kako bismo zajedno kroz doodlanje ispraznili sve emocije koje nas preplavljuju (bez obzira jesu li pozitivne ili negativne). Zatim ćemo iz vesti u vez i kući ćete ponijeti zakrpu za tkaninu koju ste samostalno izradili – a koju nigdje ne možete kupiti jer je samo vaša i osobna. Predznanje u vezenju nije potrebno!
Tehnika: Vezenje koncima i iglom na tkanini.

Piran Days of Architecture 2025: Is Architecture Neutral
2025-11-21 18:00 - 2025-11-22 22:00 | Avditorij Portoroz, Sencna pot 8A, Portoroz, 6320, Slovenia
You are kindly invited to the 42nd international conference Piran Days of Architecture, which will take place on Saturday, 22 November 2025, from 10 am to 6 pm at the Auditorium Portoroz. The 2025 Piranesi Awards will be presented at 6 pm, followed by the traditional opening of the 2025 Piranesi exhibition at 8 pm in the Monfort Exhibition hall.
The programme starts on Thursday, 20 November.
Speakers and Piranesi jury

Honorary patron of 42nd PIDA is Anna Ramos, director of Fundació Mies van der Rohe.

Is Architecture Neutral?
As architects, we regard our field of expertise to be an autonomous discipline which is bound by its internal rules. To an extent, this is true as we are talking about a specific discipline boasting its own history as well as methods and operational techniques. But on the other hand, architecture affects everything, and everything affects architecture. As a result, it is in no way neutral but rather always situated in one place or another – physically, socially, and historically. If architecture were neutral, it wouldn’t bear social, environmental, and political responsibility. It would be apolitical, confined to the ivory tower of its autonomy. Being, as it is, situated in the world and in time, however, it is beholden to acting responsibly right here and right now.
Architecture is about research which leads to the uncovering and modification of the designated function of the existing, rather than to the mere creation of new forms. This prompts the necessity of consideration, which accounts for the bigger picture and acts accordingly, too. As architects, we must be active, develop concepts, and take decisions even on levels which lie outside the autonomy of the architectural profession. Nowadays, this has chiefly to do the with the consideration on social injustice and the environmental crisis. Late capitalism is edging architecture’s artistic and social, but also technical and scientific relevancy ever closer towards a state of crisis. Architecture is increasingly becoming a market commodity, be it either a luxury product or cultural heritage frozen in time, or a merciless tool employed by the capital to serve the purpose of profit-making. What is needed is a critical reflection on what architecture is, and what are the causes and manner of its operation, as well as its effects.
Miha Dešman

Please, note that number of seats in Auditorium is limited. We kindly suggest visitors to reserve the entrance to the conference by buying the ticket in advance. In case of the sold-out conference the entrance priority will be given to pre-payed tickets.

Piran Days of Architecture 2025
2025-11-22

GSK Kerempuh: UBOJSTVO U ORIENT EXPRESSU
2025-11-22 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: ZvUQ – Fantasy Tales
2025-11-23 11:00 - 12:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U okviru ciklusa Kreativna Ura u Uraniji – prostoru kreacije, ansambl ZvUQ (Zagreb Unlimited Quintet) nastavlja svoj koncertni niz Important Dates by ZvUQ programom Fantasy Tales, koji će se održati u nedjelju, 23. listopada u 11 sati.
Nakon koncerta Peace of Mind, posvećenog Svjetskom danu mentalnog zdravlja, novi program usmjerava pažnju na Međunarodni dan djeteta, propitujući odnos između umjetnosti, odrastanja i imaginacije.
ZvUQ čine Ana Batinica (flauta), Iva Ledenko (oboa), Eva Fritz (fagot), Bogdan Bikicki (klarinet) i Petar Kšenek (rog) – glazbenici koji djeluju na solističkim pozicijama u orkestrima Hrvatskog narodnog kazališta u Zagrebu i Zagrebačke filharmonije. Okupljeni iz Hrvatske, Slovenije i Srbije, članovi ansambla dijele ideju glazbenog zajedništva koje nadilazi nacionalne, generacijske i institucionalne okvire. Njihov pristup temelji se na istraživanju uloge glazbenika u društvu te na potrebi za otvaranjem prostora u kojem glazba ne funkcionira samo kao izvedba, već kao oblik mišljenja.
Ciklus Important Dates by ZvUQ osmišljen je kao glazbeno-refleksivna platforma koja tematski povezuje umjetnost i društveno relevantne datume – Svjetski dan mentalnog zdravlja, Međunarodni dan djeteta, Svjetski dan borbe protiv raka i Dan planeta Zemlje. Svaki koncert u ciklusu funkcionira kao misaoni komentar, ali i kao akustički prostor zajedništva, gdje glazba ne objašnjava, nego otvara mogućnost slušanja i razumijevanja onoga što ostaje neizrečeno.
Program Fantasy Tales koncipiran je kao moderirani koncert namijenjen djeci mlađoj od dvanaest godina, no njegovo značenje nadilazi pedagoški okvir. Riječ je o multidisciplinarnom projektu koji kombinira glazbu, vizualnu umjetnost i narativni pristup slušanju. Koncert uključuje i dječje ilustracije inspirirane Debussyjevom suitom Children’s Corner, čime se stvara audio-vizualni doživljaj koji simultano potiče slušnu i vizualnu percepciju publike.
Na repertoaru su djela Claudea Debussyja (Children’s Corner) te izbor iz Disneyjevog glazbenog opusa u aranžmanima za puhački kvintet (Disney Medley, arr. Jaehyeok Choi). Kroz ovaj dramaturški luk, ZvUQ istražuje različite moduse pripovijedanja u glazbi – od klasične orkestralne geste, preko intimne suptilnosti Debussyjeve impresionističke poetike, do popularne filmske imaginacije.
Svojim radom, ZvUQ otvara pitanje kako se glazba može tumačiti u suvremenom društvenom kontekstu – ne samo kao estetski čin, već i kao prostor etičkog promišljanja, komunikacije i obrazovanja. U projektu Fantasy Tales, glazba postaje polje susreta generacija, disciplina i percepcija, dok se uloga djeteta prepoznaje kao paradigmu čuđenja, radoznalosti i otvorenosti prema zvuku.
Suradnja Uranije – prostora kreacije i ansambla ZvUQ u okviru Kreativne Ure potvrđuje važnost stvaranja mjesta gdje se arhitektura prostora, zvuk i misao međusobno prepliću – čineći glazbu ne samo izvedbom, već i procesom zajedničkog osluškivanja.
Program je sufinanciran sredstvima Grada Zagreba.
Više o koncertu saznajte na urania.hr.
